আয়োজক নির্ধারণে কনমেবলের আবর্তন নীতি অনুসারে বর্ণানুক্রমিকভাবে ব্রাজিল ২০১৫ কোপা আমেরিকার আয়োজক হওয়ার কথা ছিল, কিন্তু ২০১৩ ফিফা কনফেডারেশন্স কাপ, ২০১৪ ফিফা বিশ্বকাপ এবং ২০১৬ গ্রীষ্মকালীন অলিম্পিকের আয়োজক হওয়ার পর ২০১৫ কোপা আমেরিকা আয়োজন না করার সিদ্ধান্ত গ্রহণ করেছিল। অতঃপর ব্রাজিল এবং চিলি ফুটবল ফেডারেশন তাদের মধ্যকার পারস্পরিক আলোচনার ভিত্তিতে ২০১৫ এবং ২০১৯ সালের আসর আয়োজনের অধিকার একে অপরের সাথে বিনিময় করে নিয়েছিল এবং ২০১২ সালে কনমেবল এই সংক্রান্ত চুক্তি অনুমোদন করে। এরফলস্বরূপ চিলি ২০১৫ কোপা আমেরিকার আয়োজকের দায়িত্ব পালন করেছিল।

২০১৯ সালের এই আসরটি হচ্ছে কোপা আমেরিকার ইতিহাসে ১২ দলের মধ্যকার এবং বিজোড় বছরে আয়োজিত সর্বশেষ আসর। ২০২০ সাল হতে, এই প্রতিযোগিতাটি উয়েফা ইউরোপিয়ান চ্যাম্পিয়নশিপের সাথে একই বছরে অনুষ্ঠিত হবে।

নকআউট পর্ব
আয়োজক
গ্রুপ পর্ব
মাঠ